جان اېف کېنیډي نړیوال هوایي ډګر

جان ایف کینیډي نړیوال هوایی ډګر په متحده ایالاتو کي یو لوی نړیوال هوایی ډګر دی چي د نیویارک ښار او شاوخوا سیمو لپاره خدمات چمتو کوي. یاد هوایي ډګر د لانګ ټاپو د کوینز په سویل لویدیز څنډه کي د جمیکا خلیج سره موقعيت لري. جان اېف کینډي نړیوال هوایي ډګر د نیویارک هوایی ډګرونو په سیسټم کي د اوو هوایی ډګرونو ترټولو بوخت هغه دی، چي په متحده ایالاتو کې شپږم بوخت هوایی ډګر او په شمالي امریکا کي ترټولو بوخت نړیوال سوداګریز هوایی ډګر ګڼل کیږي. دغه هوايي ډګر 5200 جریبه ځمکخ په ځان کي رانغاړي، چي د نیویارک په میټرو پولیټین کي ترټولو لویه سیمه بلل سوې ده. په هوايي ډګر کي له 90 څخه ډیر هوایی شرکتونه د نړۍ شپږو لویو وچو ته مستقیمي الوتني ترسره کوي. د کېنډي هوایی ډګر جمیکا ته څېرمه د کوینز په ګاونډ کي موقعیت لري، او ۱۶ ميل (۲۶ kم) د مین هټن سویل ختیځ ته پروت دی. په ډګر کي دننه پنځه مسافر وړونکي ترمینلونه او څلور ځغاستلیکي شتون لري. کینډي هوایي ډګر د امریکا د هوایي شرکتونو او ډیلټا هوایي لیکو لپاره مرکزي حیثیت لري، او همدارنګه د جیټ بلیو لپاره لومړنۍ عملیاتي اډه هم ده. د کېنډي هوایي ډګر په 1948 کي د نیویارک نړیوال هوایی ډګر په نوم پرانستل سو او په عام ډول د Idlewild Airport په نوم پیژندل کیده، خو په 1963 کي د جان ایف کینیډي تر وژنې وروسته د هغه د درناوي په موخه د جان ایف کینډي نړیوال هوایي ډګر ونومول سو.